**ARGYRUNTUM d.o.o.**

za komunalnu djelatnost

Trg Tome Marasovića 1

23244 Starigrad-Paklenica

Tel.: 023-359-264

FAX: 023-359-109

MB: 2037696

OIB: 12144049303

**KLASA:406-01/25-01/1**

**URBROJ:2198-9-6-3-01-25-2**

**Starigrad Paklenica, 15. listopada 2025. godine**

Temeljem članka 10. i 11. Izjave o osnivanju tvrtke "Argyruntum" d.o.o., (Potpuni tekst od dana 29. rujna 2017. godine), Odluke Skupštine društva od 10. listopada 2025. godine, direktorica društva dana 15. listopada 2025. godine, raspisuje:

**NATJEČAJ**

**za prikupljanje ponuda za prodaju radnog stroja**

* Predmet prodaje je radni stroj JCB 4CX,
* Godina proizvodnje: 2004.
* Broj šasije:SLP4CXFS4E0948432,
* Motor: Diesel, 75 kW, 3990 cm³
* Oblik karoserije: kopač
* Dimenzije: 5910X2440X3620mm,
* Masa praznog vozila: 8435 kg
* Pneumatik prednji: 16,9-28
* Pneumatik stražnji: 16,9-28

Početna cijena utvrđena sukladno procijeni i mišljenju izrađenim od strane ovlaštenog sudskog vještaka, koja iznosi **19.200,00 eura** bez PDV-a.

Početna cijena je i najniža cijena po kojoj se radni stroj može prodati. Porez na promet i troškove prijenosa snosi kupac.

Radni stroj prodaje se po sistemu „viđeno-kupljeno“, tj. u viđenom stanju, bez prava na naknadnu reklamaciju zbog bilo kojeg razloga.

Radni stroj se može pogledati radnim danom na adresi: Trg Tome Marasovića 1, 23 244 Starigrad od 9,00 do 14,00 sati (kontakt telefon: 023/359-264).

Uz pisanu ponudu natjecatelji su dužni na ime jamčevine uplatiti 20 % iznosa od početne procijenjene vrijednosti radnog stroja.

Jamčevina se uplaćuje na žiro račun Argyruntum d.o.o., IBAN: HR8324070001100155681 , s pozivom na br. 25- OIB  za pravne i fizičke osobe

Najpovoljnijem ponuditelju jamčevina se uračunava u kupoprodajnu cijenu.

Natjecatelji u ponudi moraju navesti slijedeće podatke:

* za fizičke osobe i obrtnike – ime, prezime, adresa i OIB,
* za pravne osobe – naziv tvrtke, adresa, OIB, ime i prezime osobe ovlaštene za zastupanje,
* iznos ponuđene cijene (brojkama i slovima).

Uz pisanu ponudu natjecatelji moraju priložiti:

* broj računa i naziv banke natjecatelja, za povrat jamčevine ( u roku 8 dana od odabira najpovoljnijeg natjecatelja).
* dokaz o uplaćenoj jamčevini – obavezno u izvorniku.

Kriterij za odabir najpovoljnije ponude je najviša ponuđena cijena.

O rezultatima izabranog ponuditelja svi natjecatelji bit će obaviješteni u roku 8 dana od dana otvaranja ponuda.

Izabrani ponuditelj dužan je zaključiti ugovor o kupoprodaji u roku od 3 dana od primitka odluke prodavatelja o izabranom ponuditelju, a u roku od 5 dana od potpisivanja ugovora dužan je isplatiti kupoprodajnu cijenu umanjenu za iznos uplaćene jamčevine. Ako izabrani ponuditelj ne zaključi ugovor ili ne isplati kupoprodajnu cijenu u navedenom roku, gubi pravo na povrat jamčevine.

Kupac postaje vlasnik radnog stroja slijedećeg dana od dana uplate kupoprodajne cijene na žiro račun prodavatelja.

Krajnji rok za dostavu ponuda, bez obzira na način dostave je 24. listopada 2025.  godine do 10,00 sati.

Otvaranje ponuda održat će se na adresi: Trg Tome Marasovića 1, 23 244 Starigrad Paklenica, 24. listopada 2025. godine, u 12,00 sati, prema redoslijedu zaprimanja.

Otvaranju ponuda mogu biti nazočni svi ponuditelji koji su predali svoje ponude do označenog roka.

Ponude se predaju u zatvorenim omotnicama na adresu Argyruntum d.o.o., Trg Tome Marasovića 1, 23244 Starigrad Paklenica, s naznakom „Ponuda za kupnju radnog stroja – ne otvarati“

Zakašnjele i nepotpune ponude kao i one s eventualno ponuđenom nižom cijenom od početne cijene neće se razmatrati.

Direktorica:

Marija Ramić